Държавен вестник, бр. 79, 2025 г., стр. 11

БРОЙ  79	
Д Ъ Р Ж А В Е Н  В Е С Т Н И К 	
СТР.  11   
Преходни и заключителни разпоредби
§ 1. (1) Управителят на Националния 
иновационен фонд в рамките на средствата 
по чл. 1 определя еднократно нов размер на 
индивидуалните основни месечни заплати 
(ИОМЗ) на служителите в основната щатна 
численост на Националния иновационен фонд 
по трудови и служебни правоотношения при 
спазване на изискванията на чл. 14, ал. 1 от 
Закона за защита от дискриминация.
(2) Еднократното увеличение на индиви­
дуалните основни месечни заплати на слу­
жителите по ал. 1 се извършва, считано от 
1 септември 2025 г.
(3) Новите размери на ИОМЗ се определят 
само за служителите, които са в служебно 
или трудово правоотношение с Националния 
иновационен фонд към момента на издаване 
на заповедите, съответно допълнителните 
споразумения към трудовите договори, в 
изпълнение на ал. 1.
§ 2. (1) Считано от 1 октомври 2025 г. 
във връзка с направени структурни промени 
министърът на иновациите и растежа опре­
деля еднократно нов размер на ИОМЗ на 
служителите в основната щатна численост 
на Министерството на иновациите и растежа 
по трудови и служебни правоотношения при 
спазване на изискванията на чл. 14, ал. 1 от 
Закона за защита от дискриминация.
(2) Новите размери на ИОМЗ се определят 
само за служителите, които са в служебно 
или трудово правоотношение с Министерст­
вото на иновациите и растежа към момента 
на издаване на заповедите, съответно до­
пълнителните споразумения към трудовите 
договори, в изпълнение на ал. 1.
(3) В случай че от 1 октомври 2025 г. 
до издаването на заповедта, съответно до­
пълнителното споразумение към трудовия 
договор, служителят е заемал длъжност в 
различни нива на основна месечна заплата, 
новият размер на ИОМЗ се определя съглас­
но ал. 1 за всяка от заеманите длъжности в 
съответствие с периода, за който е заемал 
съответната длъжност.
§ 3. Постановлението се приема на основа­
ние чл. 109, ал. 1 и 2 от Закона за публичните 
финанси във връзка с чл. 79, ал. 1 и 2 от 
Закона за държавния бюджет на Република 
България за 2025 г.
§ 4. Изпълнението на постановлението 
се възлага на министъра на иновациите и 
растежа.
§ 5. Постановлението влиза в сила от датата 
на обнародването му в „Държавен вестник“.
За министър-председател: 
Томислав Дончев
Главен секретар на Министерския съвет: 
Габриела Козарева
5314
ПОСТАНОВЛЕНИЕ № 194
ОТ 25 СЕПТЕМВРИ 2025 Г.
за одобряване на допълнителни разходи 
от резерва по чл. 1, ал. 2, раздел ІІ, т. 5.1 
от Закона за държавния бюджет на Репуб­
лика България за 2025 г. за непредвидени 
и/или неотложни разходи за предотвратяване, 
овладяване и преодоляване на последиците 
от бедствия по бюджета на Министерството 
на културата за 2025 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на културата 
за 2025 г. в размер 2 003 260 лв. за извършване 
на ремонт и възстановяване на сградата на 
Национална гимназия за приложни изкуства 
„Тревненска школа“ в поземлен имот с иден­
тификатор 73403.501.466 по КК и КР и УПИ II, 
кв. 100 по РП на гр. Трявна, община Трявна.
(2) Средствата по ал. 1 се осигуряват за 
сметка на резерва за непредвидени и/или 
неотложни разходи за 2025 г. в частта за 
предотвратяване, овладяване и преодоляване 
на последиците от бедствия по чл. 1, ал. 2, 
раздел II, т. 5.1 от Закона за държавния бю­
джет на Република България за 2025 г.
Чл. 2. (1) Със сумата по чл. 1, ал. 1 
да се увеличат разходите по бюджета на 
Министерст­вото на културата за 2025 г. 
по „Политика в областта на създаване и 
популяризиране на съвременно изкуство в 
страната и в чужбина и достъп до качест­
вено художествено образование“, бюджетна 
програма „Обучение на кадри в областта на 
изкуството и културата“.
(2) Със сумата по чл. 1, ал. 1 да се увели­
чат показателите по чл. 17, ал. 3 от Закона за 
държавния бюджет на Република България 
за 2025 г. 
Чл. 3. Министърът на културата да из­
върши съответните промени по бюджета на 
Министерството на културата за 2025 г. и да 
уведоми министъра на финансите.
Чл. 4. Министърът на финансите да из­
върши произтичащите от чл. 1 промени по 
централния бюджет за 2025 г.
Заключителни разпоредби
§ 1. Постановлението се приема на осно­
вание чл. 43, ал. 3 и чл. 109, ал. 3 от Закона 
за публичните финанси.
§ 2. Изпълнението на постановлението се 
възлага на министъра на културата.
§ 3. Постановлението влиза в сила от деня 
на обнародването му в „Държавен вестник“.
За министър-председател: 
Томислав Дончев
Главен секретар на Министерския съвет: 
Габриела Козарева
5315